laion/Wikipedia-Exotic huggingface dataset:
বিলচিরগড় জেলা

বিলচিরগড় (এছাড়াও বানান করা হয়ে থাকে বেলচেরাঘ) আফগানিস্তানের ফারিয়ব প্রদেশের দক্ষিণ অঞ্চলে অবস্থিত একটি জেলা। এটির প্রধান শহর বেলচেরাগ জেলাটির উত্তর পশ্চিমাঞ্চলে অবস্থান করছে যেটি ৩৫°৫০′১৯″ উত্তর ৬৫°১৩′৫১″ পূর্ব﻿ / ﻿৩৫.৮৩৮৬° উত্তর ৬৫.২৩০৮° পূর্ব﻿ / 35.8386; 65.2308 রয়েছে এবং ১২৬৩ মিটার উচ্চতায় অবস্থিত। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৫।  "Afghanistan Election Data"। National Democratic Institute। ২৬ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১৫।  "District Profile" (পিডিএফ)। UNHCR। ২৭ অক্টোবর ২০০৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৫ সেপ্টেম্বর ২০১৫।  ম্যাপ ওয়েব্যাক মেশিনে আর্কাইভকৃত ১৭ মে ২০১১ তারিখে
দৌলত আবাদ জেলা

দৌলত আবাদ আফগানিস্তানের ফারিয়ব প্রদেশে অবস্থিত একটি জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৯,০০০ জন এর মত। ২০১৪ সালের ২৪ এপ্রিল ও ৭ মে তারিখ ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি সাধিত হয়। এছাড়াও রাস্তাঘাট এবং কৃষি জমিরও ক্ষতি হয়। খায়র আবাদ, কওরিশ, শেখ হা, পপালজাই, কজিবাই কালা, জারে বাগ, তখত ইশান গ্রামের মধ্যে প্রায় ৪৮৬ টি পরিবার ক্ষতিগ্রস্ত হয়, ৫ জনের প্রাণহানি, ২৫০ প্রাণীর প্রাণহানি এবং ৫,০০০ কৃষি জমির ব্যাপকভাবে ক্ষতিগ্রস্ত হয়। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৫।  "Afghanistan Election Data"। National Democratic Institute। ২৮ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৮ সেপ্টেম্বর ২০১৫।  "Afghanistan Flash Flood Situation Report" (পিডিএফ)। International Organization for Migration। সংগ্রহের তারিখ ১ অক্টোবর ২০১৫।  Summary of District Development Plan ওয়েব্যাক মেশিনে আর্কাইভকৃত ২৯ সেপ্টেম্বর ২০১৫ তারিখে August 2009
পার্সি শেরওয়েল

পার্সি উইলিয়াম শেরওয়েল (ইংরেজি: Percy Sherwell; জন্ম: ১৭ আগস্ট, ১৮৮০ - মৃত্যু: ১৭ এপ্রিল, ১৯৪৮) নাটালের ইসিপিঙ্গো এলাকায় জন্মগ্রহণকারী বিশিষ্ট দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯০৬ থেকে ১৯১১ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেংয়ের প্রতিনিধিত্ব করেছেন। দলে মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংয়ে নামতেন পার্সি শেরওয়েল। দক্ষিণ আফ্রিকান স্পিনার চতুষ্টয় অব্রে ফকনার, রেজিনাল্ড সোয়ার্জ, বার্ট ভগলার ও গর্ডন হোয়াইটের বলগুলো দক্ষতার সাথে মোকাবেলা করেন। ২০-এর অধিক স্ট্যাম্পিং ঘটিয়ে অন্য যে-কোন উইকেট-রক্ষকের তুলনায় এগিয়ে রয়েছেন পার্সি শেরওয়েল। সমগ্র খেলোয়াড়ী জীবনে তেরো টেস্টে অংশগ্রহণ করেছেন পার্সি শেরওয়েল। সবগুলোতেই দলের নেতৃত্বে ছিলেন তিনি। উইকেট-রক্ষণের পাশাপাশি ৭বার অধিনায়ক হিসেবে ব্যাটিং উদ্বোধনে নামার অনন্য রেকর্ড গড়েন। ২ জানুয়ারি, ১৯০৬ তারিখে টেস্ট ক্রিকেটে অভিষেক ঘটে তার। ১৯০৫-০৬ মৌসুমে ইংল্যান্ড সফরে স্মরণীয় সাফল্য পান। জানুয়ারি, ১৯০৬ সালে জোহেন্সবার্গে সিরিজের প্রথম টেস্টে অভিষেক ঘটে তার। স্বাগতিক ইংল্যান্ডের বিপক্ষে প্রথমবারের মতো দলকে ১ উইকেটের নাটকীয় জয়লাভে প্রভূতঃ সহায়তা করেন। শেষ উইকেট জুটিতে ডেভ নোর্সের (৯৩) সাথে মূল্যবান ৪৮ রানের জুটি গড়েন ও ২৮৪ রানের জয়ের অসম্ভব লক্ষ্যমাত্রা পূরণে সক্ষমতা দেখান। শেরওয়েল ২২ রান তুলে অপরাজিত থাকেন। ১৯০৭ সালে পুনরায় ইংল্যান্ড সফরে যান। লর্ডসে তিনি তার খেলোয়াড়ী জীবনের একমাত্র সেঞ্চুরির সন্ধান পান। ক্রিকেটের পাশাপাশি টেনিসে সিদ্ধহস্তের পরিচয় দেন। ১৯০৪ সালে সাউথ আফ্রিকান চ্যাম্পিয়নশীপের এককে শিরোপা জয় করেন। এছাড়াও, ১৯০৩ ও ১৯০৪ সালে দ্বৈত শিরোপা লাভ করেন তিনি। ১৭ এপ্রিল, ১৯৪৮ তারিখে রোডেশিয়ার বুলাওয়ে এলাকায় ৬৮ বছর বয়সে পার্সি শেরওয়েলের দেহাবসান ঘটে। Lynch, Steven। "Lee Germon captained New Zealand in all his 12 Tests. How many others played their entire Test career as captain?"। Ask Steven - Cricinfo.com। সংগ্রহের তারিখ ৪ জুন ২০১২।  "Records | Test matches | Individual records (captains, players, umpires) | Captains who have kept wicket and opened the batting | ESPN Cricinfo"। Cricinfo। সংগ্রহের তারিখ ২০১৭-০৩-২৯।  ইএসপিএনক্রিকইনফোতে পার্সি শেরওয়েল (ইংরেজি) ক্রিকেটআর্কাইভে পার্সি শেরওয়েল (সদস্যতা প্রয়োজনীয়) (ইংরেজি)
ডায়ান সিলেন্টো

ডায়ান সিলেন্টো (ইংরেজি: Diane Cilento; ৫ অক্টোবর ১৯৩৩ - ৬ অক্টোবর ২০১১) ছিলেন একজন অস্ট্রেলীয় অভিনেত্রী ও লেখিকা। মঞ্চে তিনি টাইগার অ্যাট দ্য গেটস নাটকে ট্রয়ের হেলেন চরিত্রে অভিনয়ের জন্য শ্রেষ্ঠ অভিনেত্রী বিভাগে টনি পুরস্কারের মনোনয়ন লাভ করেন। টম জোন্স (১৯৬৩) চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল দি অ্যাডমায়ারেবল ক্রিচটন (১৯৫৭), দি অ্যাগনি অ্যান্ড দি এক্সটেসি (১৯৬৫) ও হোমবর (১৯৬৭)। সিলেন্টো ১৯৩৩ সালের ৫ই অক্টোবর কুইন্সল্যান্ডের মুলুলাবা শহরে জন্মগ্রহণ করেন। তার পিতা স্যার রাফায়েল সিলেন্টো ও মাতা ফিলিস সিলেন্টো (জন্ম: ফিলিস ডরোথি ম্যাকগ্লিউ), দুজনেই কুইন্সল্যান্ডের প্রখ্যাত চিকিৎসক ছিলেন। তার প্র-পিতামহ ইতালীয় ছিলেন। তার প্র-মাতামহ চার্লস টমাস ম্যাকগ্লিউ বিশিষ্ট বণিক ও রপ্তানিকারক ছিলেন। অস্ট্রেলিয়ায় তিনি স্কুল থেকে বহিস্কৃত হন এবং অভিনেত্রী হিসেবে তার কর্মজীবন শুরুর সিদ্ধান্ত নেন। তিনি তার পিতার সাথে নিউ ইয়র্কে যান এবং সেখানে পড়াশোনা করেন। তিনি পরবর্তীকালে রয়্যাল একাডেমি অব ড্রামাটিক আর্ট হতে বৃত্তি লাভ করেন এবং ১৯৫০-এর দশকের শুরুর দিকে লন্ডনে যান। কিপনিউজ, পিটার (৮ অক্টোবর ২০১১)। "Diane Cilento, Oscar-Nominated Actress, Dies at 78"। দ্য নিউ ইয়র্ক টাইমস (ইংরেজি ভাষায়)। সংগ্রহের তারিখ ৬ অক্টোবর ২০১৮।  ফিনান, মার্ক। "Cilento, Sir Raphael West (Ray) (1893–1985)"। Australian Dictionary of Biography। National Centre of Biography, Australian National University। সংগ্রহের তারিখ ৬ অক্টোবর ২০১৮।  ম্যাহনি, ম্যারি ডি.। "Cilento, Phyllis Dorothy (1894–1987)"। Australian Dictionary of Biography। National Centre of Biography, Australian National University। সংগ্রহের তারিখ ৬ অক্টোবর ২০১৮।  হিউজ, রবিন। "Diane Cilento - Interview Transcript tape 1"। অস্ট্রেলিয়ান বায়োগ্রাফি। সংগ্রহের তারিখ ৬ অক্টোবর ২০১৮।  বার্গান, রোনাল্ড (৭ অক্টোবর ২০১১)। "Diane Cilento obituary"। দ্য গার্ডিয়ান (ইংরেজি ভাষায়)। সংগ্রহের তারিখ ৬ অক্টোবর ২০১৮।  উইকিমিডিয়া কমন্সে ডায়ান সিলেন্টো সংক্রান্ত মিডিয়া রয়েছে। ইন্টারনেট মুভি ডেটাবেজে ডায়ান সিলেন্টো  (ইংরেজি)
এলিজাবেথ শু

এলিজাবেথ জুডসন শু (ইংরেজি: Elisabeth Judson Shue; জন্ম: ৬ অক্টোবর ১৯৬৩) হলেন একজন মার্কিন অভিনেত্রী। তার অভিনীত উল্লেখযোগ্য চলচ্চিত্রসমূহ হল দ্য কারাটে কিড (১৯৮৪), অ্যাডভেঞ্চার ইন বেবিসিটিং (১৯৮৭), ককটেল (১৯৮৮), ব্যাক টু দ্য ফিউচার পার্ট টু (১৯৮৯), ব্যাক টু দ্য ফিউচার পার্ট থ্রি (১৯৯০), সোপডিশ (১৯৯১), লিভিং লাস ভেগাস (১৯৯৫), দ্য সেন্ট (১৯৯৭), হলো ম্যান (২০০০), এবং পিরানহা থ্রিডি (২০১০)। অভিনয়ের জন্য তিনি একাধিক পুরস্কার অর্জন করেছেন এবং লিভিং লাস ভেগাস চলচ্চিত্রে অভিনয় করে শ্রেষ্ঠ অভিনেত্রী বিভাগে অস্কার, গোল্ডেন গ্লোব ও বাফটা পুরস্কারের মনোনয়ন লাভ করেন। তিনি ২০১২ থেকে ২০১৫ সালে সিবিএসের অপরাধ নাট্য ধারাবাহিক সিএসআই: ক্রাইম সিন ইনভেস্টিগেশন-এ জুলি ফিনলে চরিত্রে অভিনয় করেন। এছাড়া তাকে সাম্প্রতিক ব্যাটল অব দ্য সেক্সেস (২০১৭) ও ডেথ উইশ (২০১৮) চলচ্চিত্রে পার্শ্ব ভূমিকায় দেখা যায়। ডি গিয়া, বিয়াট্রিস (৬ অক্টোবর ২০১৭)। "A Star Is Born: Elisabeth Shue turns 54 today"। লস অ্যাঞ্জেলেস টাইমস। সংগ্রহের তারিখ ৬ অক্টোবর ২০১৮।  রাইস, লিনেট (১৭ জুন ২০১৫)। "Check out the cast for the 'CSI' goodbye special"। এন্টারটেইনমেন্ট উয়িকলি (ইংরেজি ভাষায়)। সংগ্রহের তারিখ ৬ অক্টোবর ২০১৮।  ইভান-জাডেহ, লারুস্কা (২৬ নভেম্বর ২০১৭)। "Elisabeth Shue on growing older in Hollywood and how to really embarrass your kids"। মেট্রো। সংগ্রহের তারিখ ৬ অক্টোবর ২০১৮।  উইকিমিডিয়া কমন্সে এলিজাবেথ শু সংক্রান্ত মিডিয়া রয়েছে। ইন্টারনেট ব্রডওয়ে ডেটাবেজে এলিজাবেথ শু (ইংরেজি) ইন্টারনেট মুভি ডেটাবেজে এলিজাবেথ শু  (ইংরেজি) টার্নার ক্লাসিক মুভিজ ডেটাবেজে এলিজাবেথ শু (ইংরেজি) রটেন টম্যাটোসে এলিজাবেথ শু (ইংরেজি)
সূর্যোদয় শিল্প

সূর্যোদয় শিল্প বা সূর্য শিল্প বা সূর্যের মত উদীয়মান শিল্প হল সেই শিল্প যা নতুন বা তুলনামূলকভাবে নতুন, যা দ্রুত বর্ধনশীল এবং এটি ভবিষ্যতে গুরুত্বপূর্ণ হতে পারে বলে ধরা হয়। সূর্য শিল্পের কিছু উদাহরণ হাইড্রোজেন জ্বালানি উৎপাদন, পেট্রোরসায়ন শিল্প, খাদ্য প্রক্রিয়াকরণ শিল্প, মহাশূন্য পর্যটন, এবং অনলাইন বিশ্বকোষ। সূর্যাস্ত শিল্প "What is a sunrise industry? - Times of India"। দ্য টাইমস অফ ইন্ডিয়া (ইংরেজি ভাষায়)। সংগ্রহের তারিখ ২০১৭-১২-২৩।
টিথারিং

টিথারিং (ইংরেজি: Tethering) অথবা ফোন কে মডেম হিসেবে ব্যবহার করা হলো একটি উপায় যার মাধ্যমে মোবাইল ডিভাইস সমূহের ইন্টারনেট, সংযুক্ত অন্য কম্পিউটার অথাবা স্মার্টফোনের সাথে বিনিময় করা যায়। বিনিময়টি হতে পারে ওয়্যারলেস ল্যান (ওয়াই-ফাই), ব্লুটুথ, অথবা ক্যাবল সংযোগ যেমন; ইউএসবি এর মাধ্যমে। যদি ওয়ারলেস ল্যানের মাধ্যমে টিথার করা হয় তাহলে প্রক্রিয়াটিকে বলা হবে ব্যক্তিগত বা মোবাইল হটস্পট। এই প্রক্রিয়ায় মোবাইল ডিভাইসটি একটি রাউটার হিসেবে কাজ করে। মোবাইল হটস্পট পিন অথবা পাসওয়ার্ডের মাধ্যমে সুরক্ষিত রাখা যায়। ওয়াই-ফাইয়ের মাধ্যমে টিথার করতে চাইলে ওয়াই-ফাই হটস্পট ইংরেজি "Wi-Fi hotspot" অপশনে গিয়ে তা চালু করতে হবে। নিরাপত্তার জন্য সিকিউরিটি পাসওয়ার্ড (আট সংখ্যার কম নয়) দেয়া ভালো। ব্লুটুথের মাধ্যমে টিথার করতে চাইলে ব্লুটুথ টিথারিং ইংরেজি "Bluetooth tethering" অপশন চালু করতে হবে। ইউএসবি ক্যাবলের সাহায্যে টিথার করতে চাইলে ফোনে ও পিসিতে (ল্যাপটপ বা ডেস্কটপ) ইউএসবি সংযোগ দিতে হবে। এরপর ইউএসবি টিথারিং ইংরেজি "USB tethering" অপশন চালু করতে হবে। স্বয়ংক্রিয়ভাবেই ড্রাইভার সফটওয়্যার ইন্সটল হবে এবং টিথারিং চালু হবে। বর্তমানের অধিকাংশ ফোন ব্লুটুথ টিথারিং এবং ইউএসবি টিথারিং সমর্থন করে। যেমনঃ উইন্ডোজ মোবাইল ৬.৫, উইন্ডোজ ফোন ৭, অ্যান্ড্রয়েড (২.২ হতে পরবর্তী) এবং আইওএস ৩.০ (অথবা পরবর্তী)। এছাড়াও ওয়াই-ফাই টিথারিং (ওয়াই-ফাই হটস্পট) সহ সকল টিথারিংই সমর্থন করে এরকম ওএস গুলো হলঃ আইওএস ৪.২.৫ হতে শুরু করে পরের গুলো, আইফোন ৪, ৪এস (২০১০), ৫, আইপ্যাড (৩য় প্রজন্ম), কতিপয় উইন্ডোজ মোবাইল ৬.৫ যেমন এইচটিসি এইচডি২, উইন্ডোজ ফোন ৭, ৮ এবং ৮.১ (প্রস্তুতকারক ও মডেল ভেদে পার্থক্য হয়) এবং কতিপয় অ্যান্ড্রয়েড ফোন (প্রস্তুতকারক ও সফটওয়্যার ভেদে ব্যাপক পার্থক্য বিদ্যমান)।
নেকমরদ আলিমুদ্দিন সরকারি উচ্চ বিদ্যালয়

নেকমরদ আলিমুদ্দিন সরকারি উচ্চ বিদ্যালয় ঠাকুরগাঁও জেলার রাণীশংকৈল উপজেলার একটি মাধ্যমিক বিদ্যালয়। এই বিদ্যালয়টি রাণীশংকৈল উপজেলার উত্তরে নেকমরদ ইউনিয়নে অবস্থিত। বিদ্যালয়টি ১৯৩৯ সালে প্রতিষ্ঠিত হয় এবং ১৯৮৯ সালে জাতীয়করণ করা হয়। প্রাতিষ্ঠানিক শিক্ষার পাশাপাশি বিভিন্ন সাহিত্যিক ও সাংস্কৃতিক কর্মকান্ডের বিদ্যালয়টির অবদান রয়েছে। ঠাকুরগাঁও জেলার বিদ্যালয়সমূহের তালিকা "নেকমরদ আলিমুদ্দিন সরকারি উচ্চ বিদ্যালয়ের বন্ধ ও পরিত্যক্ত হোস্টেলটি চালুর জন্য আইনজীবীর নোটিশ"। Pirganj News Express (ইংরেজি ভাষায়)। ২০২৩-০৭-২৮। সংগ্রহের তারিখ ২০২৩-০৮-১৭।  বিদ্যালয়ের ওয়েবসাইট বিদ্যালয়ের ফেসবুক পাতা
ঘরমাচ জেলা

ঘরমাচ (পশতু: غورماچ ولسوالۍ) আফগানিস্তানের ফারিয়াব প্রদেশের উত্তর-পশ্চিমাঞ্চলী অঞ্চলে অবস্থিত একটি জেলা। জেলাটির কেন্দ্রীয় শহরের নাম হচ্ছে ঘরমচ। ২০০৩ সালের আদমশুমারীর আনুমানিক হিসাব অনুযায়ী ঘরমাচ জেলার জনসংখ্যার প্রায় ৫২,৫৬৬ জন এর মত। আফগানিস্তানের গ্রামীণ পুনর্বাসন ও উন্নয়ন মন্ত্রণালয় (এমআরআরডি) জেলাটির তথ্যনুসন্ধানের ভিত্তিতে, পশতুন মোট জনসংখ্যার ৯৭%, এরপর ২% তাজিক এবং মাত্র ১% বেলুচ সম্প্রদায়ের লোকজনের বসতি রয়েছে এখানে। ২০০৮ সালে, ঘরমাচকে বাদগিস প্রদেশ থেকে ফারিয়াব প্রদেশে স্থানান্তরিত করা হয়। ফারিয়াব কর্তৃক পরিচালিত সকল প্রশাসনিক কর্মকাণ্ড পরিচালিত হয়ে থাকে। জেলাটিতে ১টি উচ্চ বিদ্যালয়, ২টি মাধ্যমিক বিদ্যালয় এবং ১৩টি প্রাথমিক বিদ্যালয় রয়েছে। "সংরক্ষণাগারভুক্ত অনুলিপি" (পিডিএফ)। ৬ জানুয়ারি ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ৭ অক্টোবর ২০১৮।  Map of Ghormach District[স্থায়ীভাবে অকার্যকর সংযোগ] from Afghanistan Information Management Service (AIMS), a United Nations agency
গুরজিয়ান জেলা

গুরজিয়ান আফগানিস্তানের ফারিয়ব প্রদেশের একটি জেলা। ২০০৫ সালে বিলচিরগড় এর অংশ হিসেবে জেলাটি গঠন করা হয়েছিল। ২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। জার কালা, গাবাকি, দেহমিরান, পাকহলস, ছাগহাটক, দংকলা, দারেজং, সর চকান এবং কালে ভোজা গ্রামের মধ্যে প্রায় ৫৪টি পরিবারের ক্ষতি সাধিত হয়, যার মধ্যে ১ জন মারা যান, ২8টি প্রাণহানি হয়, ২,০০০ বাগান ক্ষতিগ্রস্ত হয় এবং ১০০০ ফলিত কৃষি জমি ক্ষতিগ্রস্ত / ধ্বংসগ্রস্থ হয়। "District Names"। National Democratic Institute। ২৯ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৫।  "Afghanistan Election Data"। National Democratic Institute। ৩০ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৫।  "Afghanistan Flash Flood Situation Report" (পিডিএফ)। International Organization for Migration। সংগ্রহের তারিখ ১ অক্টোবর ২০১৫।  Summary of District Development Plan ওয়েব্যাক মেশিনে আর্কাইভকৃত ১৫ জুলাই ২০১৪ তারিখে August 2006
জর্ডানের ইতিহাস

জর্দানের ইতিহাস বলতে হাশেমীয় জর্দান রাজ্যের ইতিহাস এবং ব্রিটিশ প্রটেক্টরেটের অধীনে ট্রান্সজর্ডান আমিরাত এর পটভূমির পাশাপাশি ট্রান্সজর্ডান অঞ্চলের সাধারণ ইতিহাসকে বোঝায়। ট্র্যান্সজর্ডানে পুরা প্রস্তর যুগের বা আদিম প্রস্তর যুগের মানব ক্রিয়াকলাপের প্রমাণ পাওয়া যায়। এলাকাটি ব্রোঞ্জ যুগের (মানব সভ্যতার প্ৰাক ঐতিহাসিক কালের তিনটি প্ৰধান পুরাতাত্ত্বিক ভাগের (প্ৰস্তর যুগ, ব্ৰোঞ্জ যুগ ও লৌহ যুগ) দ্বিতীয় ভাগ) যাযাবর উপজাতিদের দ্বারা প্রতিষ্ঠিত হয়েছিল, যা লৌহ যুগের সময় ছোট ছোট সাম্রাজ্য যেমন ইদোমীয় এবং অম্মোনয়ীদের দ্বারা একত্রিত হয়েছিল যার আংশিক এলাকায ইস্রায়েলীয়দের দ্বারা নিয়ন্ত্রিত হত। ক্লাসিক পিরিয়ডে, ট্রান্সজর্ডান গ্রীকদের দখলে এবং পরবর্তীতে রোমানদের দখলে চলে যায়। রোমান জুদিয়া প্রদেশের অধিকাংশ অধিবাসীই হচ্ছে নবতাঈ, তবে ইহুদীরা জর্দান উপত্যকায় বসতি স্থাপন করেছিল। রোমান এবং বাইজেন্টাইনদের অধীনে, ট্রান্সজর্ডান ছিল উত্তরের ডেকাপোলিসদের আবাসস্থল, যার অধিকাংশ এলাকায় বাইজেন্টাইন আরব নামে আখ্যায়িত করা হয়েছিল। জর্দানে পুরা প্রস্তর যুগের বা আদিম প্রস্তর যুগের মানুষের ক্রিয়াকলাপের প্রমাণ পাওয়া যায় । যদিও সেখানে ঐ যুগের কোন স্থাপত্যের সন্ধান মেলেনি, তবে প্রত্নতত্ত্ববিদরা বেশ কিছু সরঞ্জাম যেমন চকমকি পাথর এবং শিলার কুড়াল, ছুরি, চাঁচুনি পাওয়া যায়। নব্যপ্রস্তরযুগ বা নবপোলিয় যুগে (৮৫০০-৪৫০০ খ্রিস্টপূর্ব) (প্রস্তরযুগের শেষ অধ্যায়) মূলত তিনটি প্রধান পরিবর্তন সংঘঠিত হয়। প্রথমত, মানুষ শারীরিকভাবে সক্রিয় হতে শুরু করে, ছোট ছোট গ্রামে বসবাস করতে শুরু করে, এবং খাদ্যশস্য, মটরশুটি এবং মরিচ, পাশাপাশি ছাগলের মতো গৃহস্থালীর নতুন নতুন খাদ্যের উৎস আবিষ্কার করতে শুরু করেন। এই সময় জনসংখ্যা হাজারে হাজারে বৃদ্ধি পেয়েছে। দ্বিতীয়ত, এই স্থানান্তরের ধরন জলবায়ু পরিবর্তনের অনুঘটক হিসেবে কাজ করেছে। পূর্ব মরুভূমি, বিশেষত, ধীরে ধীরে উষ্ণতর এবং শুষ্ক থেকে শুষ্কতর হয়ে উঠে, এবং এমন পর্যায় চলে যায় যে বছরের বেশিরভাগ ক্ষেত্রেই অনাবাসী হয়ে ওঠে। এই জলাশয় জলবায়ু পরিবর্তন ৬৫০০ এবং ৫৫০০ খ্রিস্টপূর্বের মধ্যে ঘটেছে বলে মনে করা হয়ে থাকে। তৃতীয়ত, ৫৫০০ এবং ৪৫০০ খ্রিস্টপূর্বের শুরুতে, এই অঞ্চলে অধিবাসীরা প্লাস্টারের পরিবর্তে মৃত্তিকা থেকে মৃৎশিল্প তৈরি করতে শুরু করেছিলেন। সম্ভবত মেসোপটেমীয় সভ্যতা থেকে ঐ যুগের কারিগররা মাটির পাত্র তৈরির প্রযুক্তি শুরু করেছিল। চার শতাব্দীর স্থায়ী অটোমান শাসনের পর (১৫১৬-১৯১৮), প্রথম বিশ্বযুদ্ধের সময় ট্রান্সজর্ডানের উপর তুর্কি নিয়ন্ত্রণের সমাপ্তি ঘটে।
হকিকত (১৯৬৪-এর চলচ্চিত্র)

হকিকাত ১৯৬৪ সালের হিন্দি যুদ্ধ-চলচ্চিত্র চেতন আনন্দের পরিচালনায়। চলচ্চিত্রের তারকা বলরাজ সাহনি, ধর্মেন্দ্র, প্রিয়া রাজবংশ, সুধীর, সঞ্জয় খান এবং বিজয় আনন্দ। সংগীত মাদন মোহন এবং কাইফি আজ্মির। সিনেমাটি ১৯৬২ সালের ভারত-চীন যুদ্ধের উপর ভিত্তি করে তৈরি হয়ে ছিল। এটি ১৯৬৫ সালে দ্বিতীয় সেরা ফিচার ফিল্মের জন্য জাতীয় চলচ্চিত্র পুরস্কার লাভ করে। https://upperstall.com/film/haqeeqat/
আড়ানী পৌরসভা

আড়ানী পৌরসভা বাংলাদেশের রাজশাহী জেলার বাঘা উপজেলায় অবস্থিত একটি 'খ' শ্রেণীর পৌরসভা। পৌরসভাটি ২০০৬ সালে স্থাপিত হয়। ২০১২ সালে পৌরসভাটি খ শ্রেনীতে উন্নিত হয়। প্রথম প্রশাসক জনাব মোঃ নজরুল ইসলাম । প্রথম নির্বাচিত মেয়র জনাব মোঃ মিজানুর রহমান মিনু। বর্তমান মেয়র জনাব মোঃ মুক্তার আলী (২০১৬ সালে নির্বাচিত)। ১০.৪৬ বর্গ কিলোমিটার এলাকা নিয়ে পৌরসভাটি গঠিত। "এক নজরে আড়ানী পৌরসভার"। bagha.rajshahi.gov.bd। ২৬ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩১ মে ২০১৫।
চুচিয়াং নদী (চীন)

চুচিয়াং নদী (চীনা ভাষাতে 珠江) ছাং চিয়াং নদী ও হুয়াংহো নদীর পরে চীনের তৃতীয় দীর্ঘতম নদী, এবং জলবহনের ক্ষমতা অনুযায়ী চীনের দ্বিতীয় বৃহত্তম নদী (ছাং চিয়াং নদীর পরে)। নদীটির মোট দৈর্ঘ্য ২৪০০ কিলোমিটার (১৫০০ মাইল)। ইংরেজিতে এটি ক্যান্টন নদী নামেও পরিচিত ছিল। নদীটি দক্ষিণ চীনের একটি বিস্তৃত নদী ব্যবস্থা। চুচিয়াং নদীর সঙ্গে কুয়াংতুং প্রদেশের শি নদী ("পশ্চিম নদী"), পেই নদী ("উত্তর নদী") এবং তুং নদী ("পূর্ব নদী") মিলিত হয়েছে। এই নদীগুলিকে চুচিয়াং নদীর উপনদী হিসাবে গণ্য করা হয়। এই নদীব্যবস্থাটি একটি সাধারণ বদ্বীপ অববাহিকা গঠন করেছে, যার নাম চুচিয়াং নদীর ব-দ্বীপ অববাহিকা। ৪০৯,৪৮০ বর্গকিলোমিটার আয়তনের চুচিয়াং নদীর অববাহিকা (珠江 流域) লিয়াংকুয়াং অঞ্চলের (বর্তমান কুয়াংতুং এবং কুয়াংশি প্রদেশগুলির সমষ্টি) জল নিষ্কাশন করে। নদীটি চীনের ইউন্নান প্রদেশ থেকে উৎপন্ন হয়ে কুয়েই চৌ, হুনান, চিয়াংশি, কুয়াংতুং, কুয়াংশি, হংকং, ও ম্যাকাও এর মধ্য দিয়ে প্রবাহিত হয়ে দক্ষিণ চীন সাগরে পতিত হয়েছে। নদীটির তীরে চীনের তৃতীয় বৃহত্তম নগরী কুয়াংচৌ অবস্থিত। এই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। ইংরেজি ভাষাতে এটি Pearl River বা "মুক্তা নদী" হিসেবে পরিচিত। Britannica:Yangtze River Encyclopaedia Britannica: Yangtze River "珠江概况"। 珠江水利网। ২১ মে ২০২০ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৮।  "Chapter 5: Plate D-6 — GES DISC: Goddard Earth Sciences, Data & Information Services Center"। Disc.sci.gsfc.nasa.gov। ২০১৩-০২-০৩ তারিখে মূল থেকে আর্কাইভ করা। সংগ্রহের তারিখ ২০১২-১১-০৮।
জেমস হেইলমান

জেমস এম. হেইলমান (জন্ম: ১৯৭৯/১৯৮০) একজন কানাডীয় জরুরি বিভাগের চিকিৎসক, উইকিপিডিয়ান এবং উইকিপিডিয়ার স্বাস্থ্য সংক্রান্ত বিষয়গুলির উন্নয়নে অ্যাডভোকেট হিসেবে কর্মরত আছেন। অনলাইন এনসাইক্লোপিডিয়ায় অবদান রাখার জন্য তিনি অন্যান্য চিকিৎসাবিদদের উত্সাহিত করে যাচ্ছেন। "Doc James" ব্যবহারকারী নামে তিনি উইকিপিডিয়াতে সক্রিয় আছেন, হেইলমান উইকিপ্রকল্প মেডিসিন এর একজন সক্রিয় অবদানকারী এবং একজন স্বেচ্ছাসেবী উইকিপিডিয়া প্রশাসক। তিনি ২০১০ থেকে ২০১৩ এ উইকিমিডিয়া কানাডার সভাপতির দায়িত্ব পালন করেন। হেইলমান উইকি প্রজেক্ট মেড ফাউন্ডেশন প্রতিষ্ঠা করেন এবং এই ফাউন্ডেশনের সভাপতির দায়িত্বও পালন করেন। উইকিপ্রকল্প মেডিসিন এর মেডিসিন অনুবাদ টাস্ক ফোর্সেরও প্রতিষ্ঠাতা তিনি। ২০১৫ এর জুনে, তিনি উইকিমিডিয়া ফাউন্ডেশন ট্রাস্টি বোর্ডের সদস্য হিসেবে মনোনীত হন এবং ডিসেম্বর ২৮, ২০১৫ পর্যন্ত এ পদে বহাল থাকেন। হেইলমান ২০১৭ সালে পুনরায় উইকিমিডিয়া ফাউন্ডেশন ট্রাস্টি বোর্ডের সদস্য হিসেবে মনোনীত হন। হেইলমান ইউনিভার্সিটি অব ব্রিটিশ কলাম্বিয়ারজরুরি ঔষধ বিভাগের ক্লিনিকাল সহকারী অধ্যাপক হিসেবে কর্মরত আছেন এবং ব্রিটিশ কলাম্বিয়ার ক্রানব্রুকের, যেখানে তিনি বসবাস করেন, পূর্ব কুটেনে আঞ্চলিক হাসপাতালের জরুরি ঔষধ বিভাগের প্রধান হিসেবে কর্মরত রয়েছেন। হেইলমান সাসকাচোয়ান এ জন্মগ্রহণ করেন এবং সেখানেই বেড়ে উঠেন। তিনি ইউনিভার্সিটি অব সাসকাচোয়ান থেকে ২০০০ সালে শারীরবিদ্যা স্নাতক ডিগ্রী সম্পন্ন করেন. এবং সেখানেই তিনি ২০০৩ সালে মেডিক্যাল ডিগ্রী অর্জন করেন। তারপর তিনি ব্রিটিশ কলাম্বিয়া তার বসবাস শেষ করেন। হেইলমান ২০১০ সাল পর্যন্ত মুওস জা ইউনিয়ন হাসপাতালে, মুওস জায়ের একটি হাসপাতাল, চাকরি করেন। এরপর তিনি পূর্ব কুটেনে আঞ্চলিক হাসপাতালে কাজ করতে করেন, যেখানে ২০১২ সালের অক্টোবরে তাকে জরুরি ঔষুদ বিভাগের প্রধান হিসেবে নিয়োগ দেয়া হয়েছিল।২০০৪ সালে, ক্রানব্রুক ডেইলি টাউনম্যানকে দেয়া এক স্বাক্ষাতকারে তিনি বলেন, পূর্ব কুটেনের জরুরি ঔষুদ বিভাগে প্রতি বছর প্রায় ২২,০০০ জন রোগী চিকিৎসা সেবা নিয়ে থাকে। ২০০৮ সালে থেকে চিকিৎসা সংক্রান্ত উইকিপিডিয়া নিবন্ধে একজন অবদানকারী হিসেবে নিজের সক্রিয়তার শুরু থেকেই হেইলমান তার সহকর্মী চিকিৎসকগণকে চিকিৎসা সংক্রান্ত উইকিপিডিয়া নিবন্ধ তৈরীর উৎসাহ প্রদানের মাধ্যমে চিকিৎসা বিষয়ক নিবন্ধগুলোর মানোন্নয়নে কাজ করে চলেছেন। একদিন রাতে তিনি স্থূলতা বিষয়ে উইকিপিডিয়াতে তথ্য সংগ্রহ করছিলেন এবং তিনি সেখানে অনেক ভুল খোঁজে পেয়েছিলেন, তখন থেকেই তিনি উইকিপিডিয়াতে অবদান রাখার জন্য আগ্রহ প্রকাশ করেন। আমি বুঝতে পেরেছিলাম যে আমি এটি ঠিক করতে পারি। আমি অনেকগুলো সম্পাদনা করেছিলাম এবং নিবন্ধটির অনেক মানোন্নয়ন করেছিলাম। "Online encyclopedia provides free health info for all"। Bulletin of the World Health Organization। 91 (1): 8–9। ২০১৩-০১-০১। আইএসএসএন 0042-9686। ডিওআই:10.2471/BLT.13.030113। পিএমআইডি 23397345। পিএমসি 3537258 ।  "Board of Trustees"। Wikimedia Foundation। সংগ্রহের তারিখ ২০ আগস্ট ২০১৫।  White, Patrick (২৯ জুলাই ২০০৯)। "Rorschach and Wikipedia: The battle of the inkblots"। The Globe and Mail। সংগ্রহের তারিখ ১২ জানুয়ারি ২০১৪।  MacDonald, Sally (১৬ জুন ২০১৪)। "Five family doctors closing down their Cranbrook practices"। Cranbrook Daily Townsman। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১১ অক্টোবর ২০১৮।  গুগল স্কলার দ্বারা সূচীবদ্ধ জেমস হেইলমানের প্রকাশনাসমূহ প্রবেশদ্বার:  Biography Medicine
ক্রিস রাশওয়ার্থ

ক্রিস্টোফার রাশওয়ার্থ (ইংরেজি: Chris Rushworth; জন্ম: ১১ জুলাই, ১৯৮৬) টাইন এন্ড ওয়্যার এলাকার সান্ডারল্যান্ডে জন্মগ্রহণকারী প্রথিতযশা প্রথম-শ্রেণীর ইংরেজ ক্রিকেটার। ইংরেজ কাউন্টি ক্রিকেটে ডারহাম দলের প্রতিনিধিত্ব করছেন তিনি। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলে থাকেন। এছাড়াও ডানহাতে নিচেরসারিতে ব্যাটিংয়ে স্বীয় সক্ষমতা প্রদর্শন করে চলেছেন ক্রিস রাশওয়ার্থ। ২০০৪ সালে কাউন্টি ক্রিকেটে মাইনর কাউন্টিজ চ্যাম্পিয়নশীপে নর্দাম্বারল্যান্ডের সদস্যরূপে সাফোকের বিপক্ষে অভিষেক ঘটে তার। এছাড়াও কাউন্টি দলটির সদস্যরূপে ২০০৫ সালে মাইনর কাউন্টিজ চ্যাম্পিয়নশীপে নরফোকের বিপক্ষে আরও কয়েকটি খেলায় অংশ নিয়েছিলেন তিনি। ২০০৪ সালে শ্রীলঙ্কা এ দলের বিপক্ষে লিস্ট এ ক্রিকেটে ডারহাম কাউন্টি ক্রিকেট ক্লাবের সদস্যরূপে অভিষেক ঘটে তার। এরপর ২০১০ সালের পূর্ব-পর্যন্ত ডারহামের পক্ষে খেলার সুযোগ পাননি। ২০১০ সালের কাউন্টি চ্যাম্পিয়নশীপে ইয়র্কশায়ারের বিপক্ষে প্রথম-শ্রেণীর ক্রিকেটে অভিষেক হয় তার। এছাড়াও একই বছরের ক্লাইডেসডেল ব্যাংক৪০ প্রতিযোগিতার লিস্ট এ ক্রিকেটের কয়েকটি খেলায়ও অংশ নিয়েছেন তিনি। ২০১১ সালের ফ্রেন্ডস প্রভিডেন্ট টি২০ প্রতিযোগিতায় ওয়ারউইকশায়ারের বিপক্ষে টুয়েন্টি২০ খেলায় অভিষিক্ত হন তিনি। ১৭ সেপ্টেম্বর, ২০১৪ তারিখে নর্দাম্পটনশায়ারের বিপক্ষে অবিস্মরণীয় ক্রীড়ানৈপুণ্য প্রদর্শনে স্বীয় সক্ষমতা দেখান। ৯/৫২ লাভের পর খেলায় ১৫/৯৫ পান। সবগুলো উইকেটই একদিনে পেয়েছিলেন ক্রিস্টোফার রাশওয়ার্থ। তার এ বোলিং পরিসংখ্যানটি কাউন্টি চ্যাম্পিয়নশীপে ডারহামের পক্ষে সেরা। ডারহামের সাবেক উইকেট-রক্ষক ও অধিনায়ক ফিল মাস্টার্ড সম্পর্কে তার কাকাতো ভাই। "Minor Counties Championship Matches played by Chris Rushworth"। CricketArchive। সংগ্রহের তারিখ ৯ আগস্ট ২০১১।  "List A Matches played by Chris Rushworth"। CricketArchive। সংগ্রহের তারিখ ৯ আগস্ট ২০১১।  "First-Class Matches played by Chris Rushworth"। CricketArchive। সংগ্রহের তারিখ ৯ আগস্ট ২০১১।  "Twenty20 Matches played by Chris Rushworth"। CricketArchive। সংগ্রহের তারিখ ৯ আগস্ট ২০১১।  "Durham bowler takes 15 wickets to sink Northants"। BBC। সংগ্রহের তারিখ ১৭ সেপ্টেম্বর ২০১৪।  ইএসপিএনক্রিকইনফোতে ক্রিস রাশওয়ার্থ (ইংরেজি) ক্রিকেটআর্কাইভে ক্রিস রাশওয়ার্থ (সদস্যতা প্রয়োজনীয়) (ইংরেজি)
ইউএসবি

ইউএসবি (ইউনিভার্সাল সিরিয়াল বাস) ইংরেজি USB (Universal Serial Bus) হলো একপ্রকার ক্যাবল প্রটোকল যেটি একধরনের সংযোগ তৈরি করে যার মধ্য দিয়ে একইসাথে বিদ্যুৎ প্রবাহ ও তথ্য আদান প্রদান হয়ে থাকে। ইউএসবি এর ফলে কম্পিউটারের সাথে আনুসঙ্গিক বহনযোগ্য যন্ত্র যেমন: পেনড্রাইভ, বহনযোগ্য হার্ডডিস্ক, এক্সটার্নাল সিডি রম, মাউস, কী-বোর্ড, গেম প্যাড ইত্যাদি শুধু এটুকুই নয়, আরও বহুবিধ যন্ত্রাংশ ব্যবহার সহজ হয়েছে। কেননা ইউএসবি এর মাধ্যমে যন্ত্রাংশ গুলো চালনা করা অধিক সহজতর কারণ এক্ষেত্রে এগুলোতে আলাদা করে কোনো বিদ্যুৎ সরবরাহের প্রয়োজন পড়ে না। "82371FB (PIIX) and 82371SB (PIIX3) PCI ISA IDE Xcelerator" (পিডিএফ)। Intel। মে ১৯৯৬। ১৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৬।  "USB 'A' Plug Form Factor Revision 1.0" (পিডিএফ)। USB Implementers Forum। ২৩ মার্চ ২০০৫। পৃষ্ঠা 1। ২০১৭-০৫-১৯ তারিখে মূল (PDF) থেকে আর্কাইভ করা। সংগ্রহের তারিখ ৪ জুন ২০১৭। Body length is fully 12 mm in width by 4.5 mm in height with no deviations
সাফ অনূর্ধ্ব-২০ মহিলা চ্যাম্পিয়নশিপ

সাফ অনূর্ধ্ব-১৮/১৯/২০ মহিলা চ্যাম্পিয়নশিপ হলো দক্ষিণ এশীয় ফুটবল ফেডারেশনের ব্যবস্থাপনায় অনুষ্ঠিত একটি ফুটবল প্রতিযোগিতা যেখানে সংস্থার অন্তর্ভুক্ত দেশগুলোর অনূর্ধ্ব-১৮/১৯/২০ বছরের মহিলা দলগুলি অংশগ্রহণ করে থাকে। যা দক্ষিণ এশীয় ফুটবল ফেডারেশন (সাফ) দ্বারা পরিচালিত হয়। অ্যাসোসিয়েশনের সাতটি সদস্যদের দলই টুর্নামেন্টে অংশগ্রহণের যোগ্য, যদি না এএফসি বা ফিফা দ্বারা অনুমোদিত হয়।  বাংলাদেশ &  ভারত দুই দলকে যৌথ চ্যাম্পিয়ন হিসেবে ঘোষণা করাছিলো। সূচক ১ম – চ্যাম্পিয়ন ২য় – রানার্স-আপ ৩য় – তৃতীয় স্থান ৪র্থ – চতুর্থ স্থান গ্রু.প. – গ্রুপ পর্যায় নি. – পরবর্তী টুর্নামেন্টের জন্য নির্বাচিত     — স্বাগতিক  ×  – খেলায় অংশ নেয়নি  •  – যোগ্যতা অর্জন করেনি  ×  – প্রাথমিক নির্বাচনের পূর্বে নাম প্রত্যাহারকৃত     — প্রাথমিক নির্বাচনের পরে নাম প্রত্যাহারকৃত     — প্রাথমিক নির্বাচনের পরে অযোগ্য ঘোষিত "SAFF U18 Women's Championship draw held"। Bangladesh Football Federation। ২৮ জুলাই ২০১৮। ২৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৭ অক্টোবর ২০১৮।